**Edward J. Erdelatz** (født 21. april 1913 i San Francisco i California, død 10. november 1966 i Burlingame i California) var en spiller og trener i [[amerikansk fotball som blant annet var hovedtrener for United States Naval Academy i ni år. Han ble draftet i tredje runde av NFL Draft i 1936, men spilte aldri på profesjonelt nivå. Erdelatz var også den første hovedtreneren for American Football Leagues (AFL) Oakland Raiders.

Biografi
--------

Erdelatz’ mor døde to uker etter han ble født. Han spilte end i tre år på skolelaget til St. Mary's College i California fra 1932 av under hovedtrener Slip Madigan. Erdelatz fikk et skrubbsår på leggen som førte til en infeksjon (som nesten ledet til en amputasjon) men fortsatte å spille. Han fikk også skulderen ut av ledde og en vridning i kneet, men lot ikke skadene hindre ham i å spille.

I 1936 ble Erdelatz line coach for St Mary's under Madigan, før han forlot St. Mary's for en tilsvarende stilling med University of San Francisco to år senere.

I 1940 var han tilbake på St. Mary's i to år, før han tjente i USAs marine under andre verdenskrig. Erdelatz ble en kapteinløytnant i 1945 og begynte samme år på det første av tre år som assistenttrener på marinens akademi i Annapolis i Maryland. I denne perioden var han med på å utvikle end Dick Duden til å bli All-American.

Erdelatz ville tilbake til California og takket derfor ja til en stilling som defensive coordinator for San Francisco 49ers i All-America Football Conference i 1948. To år senere var han tilbake med Navy for å ta over som hovedtrener for et lag som kun hadde vunnet fire kamper de siste fem sesongene. Stressnivået hadde en effekt på Erdeletz, som gikk ned 50 pund (23 kg) i vekt i løpet av det første år.

I 1950 ledet Erdelatz laget til en uventet seier over erkerivalene Army Black Knights. Før kampen hadde Army et sesongresultat på 8–0, og hadde ikke tapt på 28 kamper. Army hadde også slått Navy fem av de seks siste kampene. Selv om Navy kun hadde et sesongresultat på 2–6 sikret forsvaret en 14–2 seier for Midshipmen.

Etter to år med Navy og et sammenlagtresultat på 5–12–1, ville Erdelatz unngå tapende sesonger de syv siste årene med skolelaget, og et sammenlagtresultat på 5–3–1 mot Army. I 1954 endte laget sesongen 8–2 med to knappe nederlag mot Pittsburgh og Notre Dame. Erdelatz beskrev laget sitt som «A Team Called Desire», og sørget for at University of Mississippi ikke scoret et eneste poeng mot dem i Sugar Bowl i 1955. Tre år senere spilte Midshipmen i Cotton Bowl Classics, hvor de slo Rice University 20–7, etter at Midshipmen ikke hadde fått plass i et Bowl Game til tross for å kun ha tapt en kamp i sesongen. I 1956 ansatte Erdelatz Steve Belichick som assistenttrener og talentspeider, en stilling Belichick holdt frem til 1989.

Etter seieren over Rice ble Erdelatz oppsøkt av andre universiteter, og var nær å takke ja til å erstatte Bear Bryant på Texas A&M University. Etter 1958-sesongen var han også en av kandidatene for stillingen som hovedtrener for 49ers, men valgte å følge Navy gjennom vårtreningen det neste året. Den 8. april 1959 sa Erdelatz opp som hovedtrener for Midshipmen, hvor en av grunnene var et ønske om bedre arbeidstider.

Etter å ha takket nei til en stilling som assistenttrener for National Football Leagues Washington Redskins endte Erdelatz opp med å ta et år utenfor amerikansk fotball i 1959 hvor han jobbet som frivillig svømmelærer for personer med nedsatt førlighet. Han viste interesse for stillingen som hovedtrener for Boston College og ble sett på som en av kandidatene for samme stilling for New York Giants og på University of Southern California og University of California, Berkeley.

Etter å ha avslått et tilbud om å bli hovedtrener for American Football Leagues Los Angeles Chargers i 1959 overrasket Erdelatz idrettsmiljøet da han tok jobben som hovedtrener for Oakland Raiders i den samme ligaen den 9. februar 1960. Laget, som originalt skulle holde til i Minnesota, var det siste laget i ligaen som fikk velge spillere, og hadde derfor en svakere spillerstall enn resten av ligaen.

I hans første sesong klarte laget knapt å sikre seks seiere i løpet av sesongens 14 kamper, i stor grad på grunn av et svakt forsvar. Av banen slet Erdelatz med et magesår. Etter at en konflikt mellom lagets eiere førte til at laget ikke klarte å signere noen av spillerne som ble draftet tidlig året etter scoret Raiders 0 poeng og slapp inn 99 i løpet av de to første kampene neste sesong, som førte til at Erdelatz ble oppsagt 18. september 1961.

Etter sesongen søkte Erdelatz på stillingen som hovedtrener for både Army og NFLs St. Louis Cardinals, men fikk avslag på begge stillingene. Den 9. mai 1962 annonserte han at han la opp som trener, og at han heller skulle jobbe innen finans i California.

Den 27. oktober 1966 ble Erdelatz operert for å fjerne en svulst fra magen. Han hadde kreft som hadde spredd seg, og to uker senere døde han. Over 300 var tilsete under bisettelsen.

Resultater som hovedtrener
--------------------------

### College

| År | Lag | Resultat | Conference | Plassering | Bowl/sluttspill | Coaches# | AP° |
| --- | --- | --- | --- | --- | --- | --- | --- |
| **Navy Midshipmen** *(Uavhengig)* (1950–1958) |
| 1950 | Navy | 3–6 | — | — | — | 19 |  |
| 1951 | Navy | 2–6–1 | — | — | — |  |  |
| 1952 | Navy | 6–2–1 | — | — | — | 17 |  |
| 1953 | Navy | 4–3–2 | — | — | — |  |  |
| 1954 | Navy | 8–2 | — | — | **S** Sugar Bowl | 5 | 5 |
| 1955 | Navy | 6–2–1 | — | — | — | 20 | 18 |
| 1956 | Navy | 6–1–2 | — | — | — | 19 | 16 |
| 1957 | Navy | 9–1–1 | — | — | **S** Cotton Bowl | 6 | 5 |
| 1958 | Navy | 6–3 | — | — | — |  |  |
| Total: | 50–26–8 |  |
| #Rangering i Coaches Poll°Rangering i AP Poll |

### American Football League

| Lag | År | Seriespill | Sluttspill |
| --- | --- | --- | --- |
| Seier | Tap | Uavgjort | Seier% | Plass | Seier | Tap | Seier% | Resultat |
| OAK | 1960 | 6 | 8 | 0 | .429 | 3. i AFL Western | — | — | — | — |
| OAK | 1961 | 0 | 2 | 0 | .000 | 4. i AFL Western | — | — | — | — |
| Total | 6 | 10 | 0 | .375 |  |  |  |  | — |

Referanser
----------

1. ↑  «1936 NFL Draft Listing». *Pro-Football-Reference.com* **(engelsk)**. Besøkt 29. januar 2024.

Eksterne lenker
---------------

* (en) Eddie Erdelatz hos Find a Grave

| * v
* d
* r
Hovedtrenere for Las Vegas Raiders |
| --- |
| Tidligere **Oakland Raiders** (1960–1981, 1995–2019) og **Los Angeles Raiders** (1982–1994) |
| 
* Eddie Erdelatz (1960–1961)
* Marty Feldman (1961–1962)
* Red Conkright # (1962)
* Al Davis (1963–1965)
* John Rauch (1966–1968)
* John Madden (1969–1978)
* Tom Flores (1979–1987)
* Mike Shanahan (1988–1989)
* Art Shell (1989–1994)
* Mike White (1995–1996)
* Joe Bugel (1997)
* Jon Gruden (1998–2001)
* Bill Callahan (2002–2003)
* Norv Turner (2004–2005)
* Art Shell (2006)
* Lane Kiffin (2007–2008)
* Tom Cable (2008–2010)
* Hue Jackson (2011)
* Dennis Allen (2012–2014)
* Tony Sparano # (2014)
* Jack Del Rio (2015–2017)
* Jon Gruden (2018–2021)
* Rich Bisaccia # (2021)
* Josh McDaniels (2022–2023)
* Antonio Pierce (2023–nå)

*# viser midlertidig hovedtrener*
 |


| * v
* d
* r
Oakland Raiders spillerstall i åpningssesongen 1960 |
| --- |
| 
* Ray Armstrong
* Doug Asad
* Joe Barbee
* Larry Barnes
* Alex Bravo
* Joe Cannavino
* Carmen Cavalli
* Donnis Churchwell
* Wayne Crow
* Don Deskins
* John Dittrich
* Bob Dougherty
* George Fields
* Tom Flores
* Al Goldstein
* Charlie Hardy
* John Harris
* Wayne Hawkins
* Al Hoisington
* L.C. Joyner
* Bob Keyes
* Jack Larscheid
* Paul Larson
* Billy Locklin
* Billy Lott
* Tom Louderback
* Eddie Macon
* Don Manoukian
* Nyle McFarlane
* Riley Morris
* Paul Oglesby
* Jim Otto
* Babe Parilli
* Charley Powell
* Gene Prebola
* Billy Reynolds
* Ron Sabal
* J.D. Smith
* Bill Striegel
* Tony Teresa
* Dalton Truax
* Ron Warzeka
* **Hovedtrener:** Eddie Erdelatz

 |